Трново (Костурско)

**Трново** (**Трнаа** или **Трнава**; , *Прасино*; до 1955&nbsp;г. *Τίρνοβο*, *Тирново*) — село во Костурско, Егејска Македонија, денес во општината Преспа на Леринскиот округ во областа Западна Македонија, Грција. Населението брои 18 жител (2021) — сите Македонци.

## Географија
Селото е сместено во областа Корешта, 34&nbsp;км југозападно од Лерин и исто толку северно од Костур. Лежи крај  Рулска Река, во подножјата на разграноците на Бигла наречени Мокро и Лисец.

## Историја
### Во Отоманското Царство
Селото за првпат се среќава во османлиски дефтер од 1530 г. под името *Трнова* со 18 семејства. На крајот на XIX век Трново било македонско село во Костурската каза. Во „Етнографија на вилаетите Адријанопол, Монастир и Салоника“ се вели дека во 1873 г. Трново (Trnovo) било село во Костурската каза со 89 домаќинства и 260 жители Македонци. Между 1896-1900 година селото преминава под върховенството на Бугарската егзархија.

Црквата „Св. Ѓорѓи“ е изградена во XIX век.

Според статистиката на Васил К’нчов („Македонија. Етнографија и статистика“) во 1900 г. Трново имало 395 жители Македонци. На почетокот на XX век речиси целото население потпаднало по Цариградската патријаршија, а по Илинденското востание во 1904 г. селото преминало под црховенството на Бугарската егзархија. По податоци на егзархискиот секретар Димитар Мишев („La Macédoine et sa Population Chrétienne“) во 1905 г. во Трново имало 544 Македонци под егзархијата и работело бугарско училиште. На Етнографската карта на Битолскиот Вилает од 1901 г. *Тирново* се води како чисто македонско село во Костурската каза на Горичкиот санџак со 68 куќи. Според Георги Константинов Бистрицки Трново пред Првата балканска војна имало 100 македонски куќи.

Трново пострадало од грчката вооружена пропаганда. Во мај 1905 г. Коте Христов, кој преминал на грчка страна, жестоко го претепал селскиот учител Ѓорѓи Рајков, а самото село преживеало и други андартски напади, во кои се изгорени сите книги на бугарски. Според Георги Трајчев во 1911/1912 г. во Трново имало 11 куќи со вкупно 109 жители.

### Во Грција
По Балканските војни селото е припоено кон Грција во 1913 г. согласно Букурешкиот договор, кога броело 504 жители. Во 1927 г. е преименувано во Прасино, што значи „зелено“. Во 1928 г. во Трново се попишани 404 жители.

На пописот од 1940 г. селото имало 376 жители; во периодот меѓу Балканските војни и Втората светска војна од Трново се иселиле преку 100 семејства, претежно во прекуокеанските земји и Бугарија. Населението настрадало и во Грчката граѓанска војна, поради што многумина се отселиле во Р Македонија и источноевропските земји.

## Население
Во 129 извештај во книгата *Егејска Македонија во НОБ*, селото на 27 декември 1947 година било означено како чиста македонска населба.

## Стопанство
Селото важи за сиромашно. Населението се занимава со сточарство и земјоделство.

## Личности
; Родени во Трново
* Антон Јамовски (1928 – 1949) — комунистички деец
* Ѓорѓи Рајков (1864 – ?) — просветен и револуционерен деец
* Јоанис Калицас (Ιωάννης Καλίτσας) — андартски деец
* Лазо (Λάζος) — андартски деец
* Пандо Стериов (? – 1906), деец на МРО, осуден на смрт во 1906 г. за убиство на војник
* Тодор Адамов (Θεόδωρος Αδάμ) — андартски деец, четник на Каравитис
* Фоте (Φώτης) — андартски деец

; Починати во Трново
* Лазар Поп-Трајков (1878 – 1903) — револуционер
* Евстатиос (Статис) Лихадиотис (? – 1905) — андартски капетан

## Поврзано
* Црква „Св. Ѓорѓи“
* Корешта

## Наводи

Категорија:Преспа (општина)
Категорија:Корешта